ΣΥΜΦΩΝΙΑ υπό μορφή ανταλλαγής επιστολών για την τροποποίηση της συμφωνίας μεταξύ της Ευρωπαϊκής Οικονομικής Κοινότητας και της Ομοσπονδιακής Δημοκρατίας της Βραζιλίας για το εμπόριο υφαντουργικών

Επιστολή αριθ. 1

Βρυξέλλες, 20 Δεκεμβρίου 1991

Κύριε,

1. Έχω την τιμή να αναφερθώ στις διαβουλεύσεις που πραγματοποιήθηκαν στις 11 και 12 Νοεμβρίου και 20 Δεκεμβρίου 1991 μεταξύ των αντιστοίχων αντιπροσωπειών μας, με σκοπό την τροποποίηση της συμφωνίας σχετικά με το εμπόριο προϊόντων υφαντουργίας μεταξύ της Ευρωπαϊκής Οικονομικής Κοινότητας και της Ομοσπονδιακής Δημοκρατίας της Βραζιλίας, που μονογραφήθηκε στις 12 Σεπτεμβρίου 1986 και εφαρμόζεται από την 1η Ιανουαρίου 1987.

2. Ως αποτέλεσμα των ανωτέρω διαβουλεύσεων, αμφότερα τα μέρη συμφώνησαν στην τροποποίηση του άρθρου 17 παράγραφος 1 της προαναφερθείσας συμφωνίας ώστε να παραταθεί η περίοδος εφαρμογής όλων των διατάξεων της συμφωνίας για τρεις ακόμη μήνες, δηλαδή έως τις 31 Μαρτίου 1992. Κατ' ακολουθία, τα μέρη συμφώνησαν επίσης για την τροποποίηση του παραρτήματος ΙΙ της συμφωνίας, όσον αφορά τα ποσοτικά όρια των εξαγωγών, από την Ομοσπονδιακή Δημοκρατία της Βραζιλίας προς την Κοινότητα, των προϊόντων υφαντουργίας που αναφέρονται σ' αυτό, για την περίοδο Ιανουαρίου-Μαρτίου 1992. Το τροποποιημένο παράρτημα ΙΙ επισυνάπτεται στην παρούσα επιστολή (προσάρτημα 1).

3. Και τα δύο μέρη συμφώνησαν ότι η παρούσα παράταση της συμφωνίας θα τεθεί σε ισχύ την 1η Ιανουαρίου 1992 και θα εξακολουθήσει να ισχύει έως τις 31 Μαρτίου 1992. Εν τω μεταξύ, τα μέρη θα πραγματοποιήσουν διαβουλεύσεις για να επιτευχθεί συμφωνία σχετικά με την παράταση της συμφωνίας για ολόκληρο το 1992. Τα μέρη συμφωνούν ότι η παρούσα συμφωνία υπό μορφή ανταλλαγής επιστολών εφαρμόζεται προσωρινά από την 1η Ιανουαρίου 1992.

4. Θα σας ήμουν υπόχρεως εάν είχατε την καλωσύνη να επιβεβαιώσετε ότι η κυβέρνησή σας αποδέχεται τα ανωτέρω.

Με εξαιρετική εκτίμηση,

Για το Συμβούλιο των Ευρωπαϊκών Κοινοτήτων

Προσάρτημα 1

"ΠΑΡΑΡΤΗΜΑ ΙΙ

(Οι λεπτομερείς περιγραφές των προϊόντων των κατηγοριών που αναφέρονται στο παρόν παράρτημα βρίσκονται στο παράρτημα Ι της συμφωνίας)

ΚΟΙΝΟΤΙΚΑ ΠΟΣΟΤΙΚΑ ΟΡΙΑ

Κατηγορία Μονάδα 1992 1 τόνοι 8 748 2 τόνοι 4 722 2 α) τόνοι 993 3 τόνοι 503 6 (1) 1 000 τεμάχια 715 9 τόνοι 1 515 20 τόνοι 928 39 τόνοι 729 46 τόνοι 4 195

(1) Για τους σκοπούς υπολογισμού των εξαγωγών βάσει των συμφωνηθέντων ορίων μπορεί να εφαρμοστεί συντελεστής 5 ενδυμάτων (εκτός από ενδύματα για μωρά) μέγιστου εμπορικού μεγέθους 130 cm, για 3 ενδύματα εμπορικού μεγέθους που υπερβαίνει τα 130 cm, σε ποσοστό μέχρι 5 % των ποσοτικών ορίων.

ΠΕΡΙΦΕΡΕΙΑΚΑ ΟΡΙΑ

Κατηγορία Μονάδα 1992 4 1 000 τεμάχια F 116 I 1 278 UK 821 13 1 000 τεμάχια ES 95 PT 16"

Επιστολή αριθ. 2

Κύριε,

Έχω την τιμή να σας γνωστοποιήσω ότι έλαβα την από 20 Δεκεμβρίου 1991 επιστολή σας, η οποία έχει ως εξής:

"1. Έχω την τιμή να αναφερθώ στις διαβουλεύσεις που πραγματοποιήθηκαν στις 11 και 12 Νοεμβρίου και 20 Δεκεμβρίου 1991 μεταξύ των αντιστοίχων αντιπροσωπειών μας, με σκοπό την τροποποίηση της συμφωνίας σχετικά με το εμπόριο προϊόντων υφαντουργίας μεταξύ της Ευρωπαϊκής Οικονομικής Κοινότητας και της Ομοσπονδιακής Δημοκρατίας της Βραζιλίας που μονογραφήθηκε στις 12 Σεπτεμβρίου 1986 και εφαρμόζεται από την 1η Ιανουαρίου 1987.

2. Ως αποτέλεσμα των ανωτέρω διαβουλεύσεων, αμφότερα τα μέρη συμφώνησαν στην τροποποίηση του άρθρου 17 παράγραφος 1 της προαναφερθείσας συμφωνίας ώστε να παραταθεί η περίοδος εφαρμογής όλων των διατάξεων της συμφωνίας για τρεις ακόμη μήνες, δηλαδή έως τις 31 Μαρτίου 1992. Κατ' ακολουθία, τα μέρη συμφώνησαν επίσης για την τροποποίηση του παραρτήματος ΙΙ της συμφωνίας, όσον αφορά τα ποσοτικά όρια των εξαγωγών, από την Ομοσπονδιακή Δημοκρατία της Βραζιλίας προς την Κοινότητα, των προϊόντων υφαντουργίας που αναφέρονται σ' αυτό, για την περίοδο Ιανουαρίου-Μαρτίου 1992. Το τροποποιημένο παράρτημα ΙΙ επισυνάπτεται στην παρούσα επιστολή (προσάρτημα 1).

3. Και τα δύο μέρη συμφώνησαν ότι η παρούσα παράταση της συμφωνίας θα τεθεί σε ισχύ την 1η Ιανουαρίου 1992 και θα εξακολουθήσει να ισχύει έως τις 31 Μαρτίου 1992. Εν τω μεταξύ, τα μέρη θα πραγματοποιήσουν διαβουλεύσεις για να επιτευχθεί συμφωνία σχετικά με την παράταση της συμφωνίας για ολόκληρο το 1992. Τα μέρη συμφωνούν ότι η παρούσα συμφωνία υπό μορφή ανταλλαγής επιστολών εφαρμόζεται προσωρινά από την 1η Ιανουαρίου 1992.

4. Θα σας ήμουν υπόχρεως εάν είχατε την καλοσύνη να επιβεβαιώσετε ότι η κυβέρνησή σας αποδέχεται τα ανωτέρω."

Έχω την τιμή να σας επιβεβαιώσω ότι η κυβέρνησή μου είναι σύμφωνη με το περιεχόμενο της επιστολής σας.

Με εξαιρετική εκτίμηση,

Για την κυβέρνηση της Ομοσπονδιακής Δημοκρατίας της Βραζιλίας

Προσάρτημα 1

"ΠΑΡΑΡΤΗΜΑ ΙΙ

(Οι λεπτομερείς περιγραφές των προϊόντων των κατηγοριών που αναφέρονται στο παρόν παράρτημα βρίσκονται στο παράρτημα Ι της συμφωνίας)

ΚΟΙΝΟΤΙΚΑ ΠΟΣΟΤΙΚΑ ΟΡΙΑ

Κατηγορία Μονάδα 1992 1 τόνοι 8 748 2 τόνοι 4 722 2 α) τόνοι 993 3 τόνοι 503 6 (1) 1 000 τεμάχια 715 9 τόνοι 1 515 20 τόνοι 928 39 τόνοι 729 46 τόνοι 4 195

(1) Για τους σκοπούς υπολογισμού των εξαγωγών βάσει των συμφωνηθέντων ορίων μπορεί να εφαρμοστεί συντελεστής 5 ενδυμάτων (εκτός από ενδύματα για μωρά) μέγιστου εμπορικού μεγέθους 130 cm, για 3 ενδύματα εμπορικού μεγέθους που υπερβαίνει τα 130 cm, σε ποσοστό μέχρι 5 % των ποσοτικών ορίων.

ΠΕΡΙΦΕΡΕΙΑΚΑ ΟΡΙΑ

Κατηγορία Μονάδα 1992 4 1 000 τεμάχια F 116 I 1 278 UK 821 13 1 000 τεμάχια ES 95 PT 16"

Ανταλλαγή διακοινώσεων μεταξύ της Επιτροπής των Ευρωπαϊκών Κοινοτήτων και της Ομοσπονδιακής Δημοκρατίας της Βραζιλίας

Διακοίνωση της Επιτροπής

Η Γενική Διεύθυνση Εξωτερικών Σχέσεων της Επιτροπής των Ευρωπαϊκών Κοινοτήτων υποβάλλει τα σέβη της στην αποστολή της Ομοσπονδιακής Δημοκρατίας της Βραζιλίας στις Ευρωπαϊκές Κοινότητες και έχει την τιμή να αναφερθεί στη συμφωνία για το εμπόριο των προϊόντων υφαντουργίας που απετέλεσε αντικείμενο διαπραγματεύσεων μεταξύ της Ομοσπονδιακής Δημοκρατίας της Βραζιλίας και της Κοινότητας, μονογραφήθηκε στις 12 Σεπτεμβρίου 1986 και εφαρμόζεται από την 1η Ιανουαρίου 1987, όπως παρατάθηκε με την ανταλλαγή επιστολών που μονογραφήθηκε στις 20 Δεκεμβρίου 1991.

Η Γενική Διεύθυνση επιθυμεί να πληροφορήσει την αποστολή ότι, ενόσω αναμένεται η ολοκλήρωση των αναγκαίων διαδικασιών για τη σύναψη και την έναρξη ισχύος της παραταθείσας συμφωνίας, η Κοινότητα προετοιμάστηκε για την de facto εφαρμογή των διατάξεων της προταθείσας συμφωνίας από την 1η Ιανουαρίου 1992. Τούτο, υπό την προϋπόθεση ότι αμφότερα τα μέρη έχουν την ευχέρεια, οποιαδήποτε στιγμή, να θέσουν τέρμα στην προαναφερθείσα de facto εφαρμογή της παραταθείσας συμφωνίας, υπό τον όρο ότι θα ειδοποιήσουν σχετικά 60 ημέρες νωρίτερα.

Η Γενική Διεύθυνση Εξωτερικών Σχέσεων θα ήταν ευγνώμων εάν η αποστολή επιβεβαιώσει τη συμφωνία της με τα ανωτέρω.

Με την ευκαιρία αυτή, η Γενική Διεύθυνση Εξωτερικών Σχέσεων διαβεβαιώνει εκ νέου την αποστολή της Ομοσπονδιακής Δημοκρατίας της Βραζιλίας στις Ευρωπαϊκές Κοινότητες για την εξαιρετική εκτίμησή της.

Διακοίνωση της Βραζιλίας

Η αποστολή της Ομοσπονδιακής Δημοκρατίας της Βραζιλίας στις Ευρωπαϊκές Κοινότητες υποβάλλει τα σέβη της στη Γενική Διεύθυνση Εξωτερικών Σχέσεων της Επιτροπής των Ευρωπαϊκών Κοινοτήτων και έχει την τιμή να αναφερθεί στη διακοίνωση της Γενικής Διεύθυνσης, σχετικά με τη συμφωνία για το εμπόριο των προϊόντων υφαντουργίας, που αποτέλεσε αντικείμενο διαπραγματεύσεων μεταξύ της Ομοσπονδιακής Δημοκρατίας της Βραζιλίας και της Κοινότητας, μονογραφήθηκε στις 12 Σεπτεμβρίου 1986 και εφαρμόζεται από την 1η Ιανουαρίου 1987, όπως παρατάθηκε με την ανταλλαγή επιστολών που μονογραφήθηκε στις 20 Δεκεμβρίου 1991.

Η αποστολή επιθυμεί να επιβεβαιώσει τη Γενική Διεύθυνση ότι, εν αναμονή της ολοκλήρωσης των αναγκαίων διαδικασιών για τη σύναψη και την έναρξη ισχύος της παραταθείσας συμφωνίας, η κυβέρνηση της Ομοσπονδιακής Δημοκρατίας της Βραζιλίας είναι έτοιμη για την de facto εφαρμογή των διατάξεων της συμφωνίας από την 1η Ιανουαρίου 1992. Τούτο, υπό την προϋπόθεση ότι αμφότερα τα μέρη θα έχουν την ευχέρεια να θέσουν τέρμα, οποιαδήποτε στιγμή, στην εν λόγω de facto εφαρμογή της παραταθείσας συμφωνίας, υπό τον όρο ότι θα ειδιοποιήσουν σχετικά 60 ημέρες νωρίτερα.

Με την ευκαιρία αυτή, η αποστολή της Ομοσπονδιακής Δημοκρατίας της Βραζιλίας στις Ευρωπαϊκές Κοινότητες διαβεβαιώνει εκ νέου τη Γενική Διεύθυνση Εξωτερικών Σχέσεων για την εξαιρετική εκτίμησή της.